Alex Potor, candidat PSD la Primăria Slobozia, și-a expus, în cadrul emisiunii electorale DC Votez, viziunea pentru orașul Slobozia:
„Eu vreau să propun, la Slobozia, ca Primăria să organizeze un serviciu gratuit prin care să ridice resturile vegetale și să le ducă la o platformă de mare dimensiune unde acest compost poate fi procesat.
Rezultatul compostului, ulterior, să fie folosit cu adevărat. Aș opta mai mult pentru această variantă, decât dacă fiecare gospodărie ar avea câte o unitate de compost, pentru că e un pic mai comodă pentru cetățeni și nu presupune niște costuri foarte mari din partea autorităților publice locale, mai ales că dorim să dotăm actualele sere ale orașului cu cele mai bune tehnologii, astfel încât să producă materiale floricole de calitate“, a spus Alex Potor.
„Avem sere la Slobozia și intenția mea este să le facem să funcționeze. Am dezvoltat câteva parteneriate cu producători foarte prestigioși, chiar geniali din România, care oferă niște soluții de încălzire pe biomasă excelente.
Avem nevoie de energie din surse alternative, avem sere și avem nevoie de un oraș care își dorește să fie mai frumos. Toate sunt înlănțuite și avem cunoștințele necesare și ideea de a merge înainte pe acest proiect.
Sunt sigur că o să ne iasă această investiție, iar atunci când veți veni la Slobozia - cât mai curând sper eu - să aveți și surpriza să vedeți un oraș foarte bine aranjat, cu flori multe și cu plante ornamentale.“, a precizat, la DC News, la emisiunea electorală DC Votez, Alex Potor, candidat PSD pentru Primăria Slobozia.
Partidul Social Democrat - Alianta PSD-PNL CMF 41240002.
Fiți la curent cu ultimele noutăți. Urmăriți DCNews și pe Google News